આંતરરાષ્ટ્રીય ડાબોડી દિવસ એટલે કે એ લોકોનો દિવસ જે ડાબા હાથથી લખે છે અને જેમના બધા કામો ડાબા હાથથી થાય છે. વર્ષ 1991 માં આ દિવસની શરૂઆત થઈ હતી અને દર વર્ષે 13 ઓગસ્ટના રોજ આ દિવસ મનાવવામાં આવે છે. આ દિવસ ઘોષિત કરવાનો હેતુ તે લોકોમાં રહેલી હીન ભાવના ખતમ કરવાનો હતો જેમને ડાબોડી હોવાના કારણે ઘણા લોકોના મજાકનો સામનો કરવો પડતો હતો. લોકોમાં આવા લોકો માટે જાગૃતતા લાવવા અને તેમની સાથે સારી રીતે વ્યવહાર કરવાના ઉદ્દેશથી શરૂ થનારા આ દિવસને આજે એક એક નવુ જ સ્થાન મળી ગયુ છે. આજે એક નહિ પરંતુ એવા ઘણા ડાબોડી લોકો છે જેના વિશે દુનિયા જાણે છે અને જેમને દુનિયામાં અલગ અલગ કારણોસર કીર્તિ પ્રાપ્ત થઈ છે.